
KRETINGOS RAJONO SAVIVALDYBĖS TARYBA

SPRENDIMAS
[bookmark: _Hlk187351956][bookmark: _Hlk169037986]DĖL KRETINGOS RAJONO SAVIVALDYBĖS TARYBOS 2024 M. BIRŽELIO 27 D. SPRENDIMO NR. T2-285 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO IR NAUDOJIMO KRETINGOS RAJONO SAVIVALDYBĖS SUSISIEKIMO INFRASTRUKTŪROS OBJEKTAMS FINANSUOTI TVARKOS APRAŠO PATVIRTINIMO“ PAKEITIMO

2026 m. spalio 29 d. Nr. T2-268
Kretinga

Kretingos rajono savivaldybės taryba nusprendžia:
[bookmark: _Hlk186388014]1. Pakeisti Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašą, patvirtintą Kretingos rajono savivaldybės tarybos 2024 m. birželio 27 d. sprendimu Nr. T2-285 „Dėl Kelių priežiūros ir plėtros programos finansavimo lėšų paskirstymo ir naudojimo Kretingos rajono savivaldybės susisiekimo infrastruktūros objektams finansuoti tvarkos aprašo patvirtinimo“:
1.1. Pakeisti 6.1 papunktį ir jį išdėstyti taip:
„6.1. nuo bendros skirtos Savivaldybei Programos finansavimo lėšų sumos ne mažiau kaip 58 procentai (2026 metais – 38,1 procentai) naudojama turtui įsigyti – Savivaldybės vietinės reikšmės kelių tiesimui, rekonstravimui ir taisymui (remontui) bei su tuo susijusioms paslaugoms finansuoti;“;
1.2. Pakeisti 6.2.1 papunktį ir jį išdėstyti taip:
[bookmark: _Hlk208688440]„6.2.1. kaimiškosioms seniūnijoms – 30,62 procentai (2026 metais – 44,4 procentai);“;
[bookmark: _Hlk208997311]1.3. Pakeisti 6.2.2 papunktį ir jį išdėstyti taip:
„6.2.2. Kretingos miestui – 9,63 procentai (2026 metais – 15,0 procentų);“;
1.4. Pakeisti 6.2.3 papunktį ir jį išdėstyti taip:
„6.2.3. Salantų miestui – 1,75 procentai (2026 metais – 2,5 procentai).“;
1.5. Pakeisti 12 punktą ir išdėstyti taip:
„12. Prašymus dėl vietinės reikšmės kelių tvarkymo darbų seniūnijų seniūnams fiziniai ir (ar) juridiniai asmenys teikia iki kiekvienų metų spalio 15 d. Seniūnijų seniūnai išplėstinėse seniūnaičių sueigose, dalyvaujant vietos bendruomenių atstovams, vietos gyventojams, juridinių asmenų atstovams, išanalizuoja, aptaria gautus prašymus, atsižvelgdami į esamų kelių techninę būklę, parengia seniūnijos vietinės reikšmės kelių kapitalinio remonto, rekonstrukcijos, statybos (3 priedas) bei paprastojo remonto (4 priedas) perspektyvinius 3 metų objektų sąrašus prioriteto tvarka. Seniūnaičių sueigų dokumentai su šių objektų sąrašais teikiami Savivaldybės administracijai iki kiekvienų metų spalio 31 d.“;
1.6. Pakeisti 16 punktą ir išdėstyti taip:
„16. Komisijos sudarytos Prioritetinės eilės balų mažėjimo tvarka teikiamos tvirtinti ne vėliau, kaip iki kitų metų sausio 15 d. Savivaldybės tarybai. Kiekvienais metais Prioritetinės kelių objektų eilės atnaujinamos, tikslinamos ir papildomos šiame Aprašo skyriuje nustatyta tvarka.“.
2. Nustatyti, kad teisės aktas skelbiamas Teisės aktų registre ir savivaldybės interneto svetainėje.

Savivaldybės meras					Antanas Kalnius

